
Αρ 


. Φύλλου Ί87Ί 


ΑΠΟΦΑΣΕΙΣ 

Αριθμ. απόφ. 236/201 7 

Εγχειρίδιο ρευματοκλοπών σε εφαρμογή της πα¬ 
ραγράφου 23 του άρθρου 95 του Κώδικα Διαχεί¬ 
ρισης Δικτύου Διαχείρισης Διανομής Ηλεκτρι¬ 
κής Ενέργειας. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση Ί 6 και Ί 7 Μαρτίου 20Ί 7) 

Λαμβάνοντας υπόψη: 

Ί. Τον Κώδικα Διαχείρισης Δικτύου Διανομής Ηλε¬ 
κτρικής Ενέργειας (απόφαση ΡΑΕ 395/2016, ΦΕΚ Β' 
78/20.01.2017) και ιδίως το άρθρο 95 και 138. 

2. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.08.2011, 
όπως ισχύει, και ιδίως το άρθρο 128. 

3. Το υπ' αριθ. 0-63664/1.4.2016 έγγραφο ΡΑΕ προς τον 
Διαχειριστή Δικτύου με θέμα «Αντιμετώπιση του ζητή¬ 
ματος των ρευματοκλοπών έως τη θέσπιση του Κώδικα 
Διαχείρισης του Δικτύου». 

4. Την υπ' αριθ. ΓρΔ/4656/12.5.2016 εισήγηση του 
Διαχειριστή του ΕΔΔΗΕ σχετικά με ρυθμίσεις για την 
αντιμετώπιση του ζητήματος των ρευματοκλοπών (ΡΑΕ/ 
1-206436/13.5.2016). 

5. Την από 18.7.2016 δημόσια διαβούλευση της ΡΑΕ 
σχετικά με ρυθμίσεις θεμάτων ρευματοκλοπών και τις 
απόψεις που διατυπώθηκαν από τους συμμετέχοντες. 

6. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

Σκέφτηκε ως εξής: 

Επειδή σύμφωνα με το άρθρο 128 παράγραφοι 3 και 
4τουν. 4001/2011 καθορίζεται ότι: 

«3. Με απόφαση της ΡΑΕ μετά από εισήγηση της ΔΕΔ- 
ΔΗΕ ΑΕ θεσπίζονται τα εγχειρίδια εφαρμογής του Κώδικα 
Διαχείρισης του ΕΔΔΗΕ, η έκδοση των οποίων προβλέ- 
πεται στον εν λόγω Κώδικα. 4. Ρυθμίσεις, υπολογισμοί 
και ειδικές εγκρίσεις, που απαιτούνται για την εφαρμογή 
του Κώδικα Διαχείρισης του ΕΔΔΗΕ, αποφασίζονται από 
τη ΡΑΕ μετά από γνώμη της ΔΕΔΔΗΕ ΑΕ. Οι λεπτομέ¬ 
ρειες εφαρμογής του Κώδικα Διαχείρισης του ΕΔΔΗΕ 


ρυθμίζονται με απόφαση της ΡΑΕ, μετά από εισήγηση 
της ΔΕΔΔΗΕ ΑΕ.». Συναφώς, στο άρθρο 2 παράγραφος 
1 του Κώδικα Διαχείρισης του ΕΔΔΗΕ προβλέπεται ότι 
οι λεπτομέρειες εφαρμογής των διατάξεων του Κώδικα 
Δικτύου, καθώς και οι αναγκαίες διαδικασίες και μεθο¬ 
δολογίες υπολογισμών που απαιτούνται για την εφαρ¬ 
μογή του, καθορίζονται στα Εγχειρίδια Εφαρμογής, τα 
οποία καταρτίζονται από τον Διαχειριστή του Δικτύου 
και θεσπίζονται με απόφαση της ΡΑΕ, κατόπιν δημόσιας 
διαβούλευσης. 

Επειδή, στο άρθρο 95 του Κώδικα Διαχείρισης του 
ΕΔΔΗΕ (εφεξής Κώδικας ΕΔΔΗΕ) ρυθμίζεται το γενικό 
πλαίσιο και οι γενικές κατευθύνσεις σχετικά με το ζήτημα 
των ρευματοκλοπών. Ειδικότερα ρυθμίζονται θέματα 
όπως ιδίως η είσπραξη και η διάθεση των καταλογιζό- 
μενων ποσών λόγω ρευματοκλοπής, τα δικαιώματα και 
οι υποχρεώσεις του Διαχειριστή και των καταναλωτών, 
ο καθορισμός βασικών αρχών και κανόνων που πρέπει 
να διέπουν τις διαδικασίες διερεύνησης και διαπίστωσης 
ρευματοκλοπών προς διασφάλιση της αντικειμενικότη¬ 
τας και της ίσης μεταχείρισης. 

Επειδή, οι λεπτομέρειες εφαρμογής και κάθε άλλο ανα¬ 
γκαίο θέμα για την εφαρμογή των διατάξεων του άρθρου 
95 καθορίζονται με το Εγχειρίδιο Ρευματοκλοπών, όπως 
ορίζεται στην παράγραφο 23 του άρθρου αυτού. 

Επειδή, η υποβολή του Εγχειριδίου Ρευματοκλοπών 
από τον Διαχειριστή Δικτύου για έγκριση από τη ΡΑΕ 
προβλέπεται σύμφωνα με το άρθρο 138 παράγραφος 1 
του Κώδικα ΕΔΔΗΕ να πραγματοποιηθεί εντός 12 μηνών 
από τη θέση σε ισχύ του ως άνω Κώδικα. Ωστόσο, λόγω 
της έξαρσης των ρευματοκλοπών στο δίκτυο διανομής 
και δεδομένου ότι οι πρακτικές που εφαρμόζονται σή¬ 
μερα βάσει εσωτερικών οδηγιών της εταιρείας διανομής 
δεν ανταποκρίνονται επαρκώς στις τρέχουσες συνθήκες, 
κρίνεται αναγκαία και επιτακτική η άμεση ολοκλήρω¬ 
ση του σχετικού ρυθμιστικού πλαισίου σχετικά με την 
ρευματοκλοπή και η ρύθμιση των απολύτως αναγκαίων 
ζητημάτων και λεπτομερειών για την εφαρμογή των δι¬ 
ατάξεων του άρθρου 95. 

Επειδή, τα εγχειρίδια του Κώδικα ΕΔΗΗΕ, όπως προ- 
βλέπεται στο πέμπτο εδάφιο της παραγράφου 1 του άρ¬ 
θρου 138 του Κώδικα, «μπορούν να εκδίδονταιτμηματι¬ 
κά και να συμπληρώνονται σταδιακά», κρίνεται σκόπιμο 
η ΡΑΕ να προχωρήσει σε έκδοση τμήματος του Εγχει¬ 
ριδίου Ρευματοκλοπών το οποίο δύναται εν συνεχεία 

να συμπληρώνεται προκειμένου να ολοκληρωθεί στο 
χρόνο που προβλέπεται στο άρθρο 138 του Κώδικα. 

Επειδή, σε συνέχεια της δεύτερης διαβούλευσης της 
ΡΑΕ για τον Κώδικα ΕΔΔΗΕ, ο Διαχειριστής του Δικτύου 
υπέβαλλε, μετά από αίτημα της ΡΑΕ (σχετικό 3), συμπλη¬ 
ρωματική εισήγηση σχετικά με ρυθμίσεις για την αντιμε¬ 
τώπιση του ζητήματος των ρευματοκλοπών (σχετικό 4). 
Η ΡΑΕ έθεσε την ως άνω εισήγηση σε δημόσια διαβού- 
λευση τον Ιούλιο του 2016 (σχετικό 5). Επί της εισήγησης 
αυτής η ΡΑΕ προέβη σε τροποποιήσεις και αλλαγές βάσει 
των γενικών αρχών του Κώδικα ιδίως αναφορικά με τα 
ακόλουθα θέματα: 

α) Τις διαδικασίες είσπραξης και τον τρόπο διάθεσης 
των οφειλόμενων ποσών λόγω διαπιστωμένων ρευμα¬ 
τοκλοπών. 

β) Τον προσδιορισμό του χρόνου τέλεσης της ρευμα- 
τοκλοπής (χρόνος έναρξης ρευματοκλοπής), αποφασίζει: 

Στο πλαίσιο των αρμοδιοτήτων της σύμφωνα με την 
παράγραφο 23 του άρθρου 95 του Κώδικα Διαχείρισης 
Δικτύου Διανομής Ηλεκτρικής Ενέργειας, την έκδοση 
του Εγχειριδίου Ρευματοκλοπών με το ακόλουθο περι¬ 
εχόμενο: 

« ΕΓΧΕΙΡΙΔΙΟ ΡΕΥΜΑΤΟΚΟΠΩΝ 

ΚΕΦΑΛΑΙΟ ΠΡΩΤΟ 

ΓΕΝΙΚΕΣ ΔΙΑΤΑΞΕΙΣ ΕΦΑΡΜΟΓΗΣ ΤΟΥ ΑΡΘΡΟΥ 

95 ΚΩΔΙΚΑ ΔΙΑΧΕΙΡΙΣΗΣ ΕΔΔΗΕ 

Άρθρο 1 

Πεδίο Εφαρμογής 

1. Με το παρόν εγχειρίδιο ρυθμίζονται οι λεπτομέρει¬ 
ες εφαρμογής του άρθρου 95 του Κώδικα Διαχείρισης 
ΕΔΔΗΕ σχετικά με τις ρευματοκλοπές. 

Άρθρο 2 

Ορισμός Ρευματοκλοπής 

1. Ως ρευματοκλοπή ορίζεται εν γένει η αυθαίρετη 
και με δόλο επέμβαση σε εξοπλισμό ή/και εγκαταστά¬ 
σεις του Δικτύου, με σκοπό την κατανάλωση ηλεκτρι¬ 
κής ενέργειας χωρίς αυτή να καταγράφεται, ή χωρίς να 
αντιστοιχίζεται με Εκπρόσωπο Φορτίου, και να μην τιμο¬ 
λογείται. Συνηθέστερη περίπτωση συνιστά η επέμβαση 
στον μετρητή ή άλλο στοιχείο της μετρητικής διάταξης 
που αποσκοπεί στην αλλοίωση της καταγραφόμενης 
ενέργειας (καταγραφή μικρότερων ποσοτήτων έναντι 
της πραγματικής κατανάλωσης της εγκατάστασης). Στην 
περίπτωση αυτή υπάγεται η πλειονότητα των εντοπιζό¬ 
μενων ρευματοκλοπών. 

2. Άλλες περιπτώσεις ρευματοκλοπής είναι ενδεικτικά 
οι ακόλουθες: 

• Η παράκαμψη υφιστάμενου μετρητή (απ' ευθείας 
σύνδεση της γραμμής πίνακα-μετρητή με το καλώδιο 
παροχής της εγκατάστασης), οπότε και το σύνολο της 
καταναλισκόμενης ενέργειας δεν καταγράφεται. 

• Η απευθείας σύνδεση της εσωτερικής εγκατάστασης 
με το Δίκτυο, απουσία μετρητικού εξοπλισμού (σε περι¬ 
πτώσεις που ο μετρητής έχει αποξηλωθεί ή και ουδέποτε 
εγκαταστάθηκε). 

• Η απευθείας σύνδεση με αγκίστρωση στους αγωγούς 


του εναερίου δικτύου, απουσία μετρητή ή/και παροχής 
ή/και νομίμως υφιστάμενου κτίσματος (περιπτώσεις κα¬ 
ταυλισμών κ.λπ.). 

• Η αυθαίρετη επανενεργοποίηση παροχών που έχουν 
απενεργοποιηθεί αλλά υπάρχει σύμβαση προμήθειας σε 
ισχύ (π.χ. απενεργοποίηση μετά από αίτημα Προμηθευτή 
λόγω υπερημερίας, παραβίαση όρων σύμβασης σύνδε¬ 
σης από πελάτη, μη ανανέωση εργοταξιακής παροχής), 
με ή χωρίς αλλοίωση της μέτρησης. 

• Η αυθαίρετη επανασύνδεση παροχών που έχουν δι¬ 
ακοπεί κατόπιν αίτησης οικειοθελούς διακοπής από τον 
τελευταίο χρήστη ή κατόπιν υποβολής δήλωσης παύσης 
εκπροσώπησης από τον τελευταίο προμηθευτή (χωρίς 
νέα δήλωση εκπροσώπησης και δυνατότητα υπαγωγής 
στο καθεστώς προμήθειας καθολικής υπηρεσίας), με ή 
χωρίς παράκαμψη του μετρητή, οπότε και η καταναλι- 
σκόμενη ενέργεια δεν τιμολογείται (παροχές χωρίς χρή¬ 
στη και προμηθευτή), είτε αυτή καταγράφεται είτε όχι. 

Άρθρο 3 

Διάκριση των ρευματοκλοπών 

1. Οι ρευματοκλοπές διακρίνονται σε: 

α) Διαπιστωμένες ρευματοκλοπές 

Ως τέτοιες χαρακτηρίζονται οι περιπτώσεις κατά τις 
οποίες τα ευρήματα είναι εμφανή, απτά και αδιάσειστα 
και τεκμηριώνουν κατά τρόπο αναμφισβήτητο την τέ¬ 
λεση ρευματοκλοπής. Ενδεικτικά και όχι περιοριστικά 
αναφέρονται οι εξής περιπτώσεις που εμπίπτουν στην 
κατηγορία αυτή: 

• Απευθείας σύνδεση στο Δίκτυο με παράκαμψη του 
εξοπλισμού μέτρησης ή και απουσία αυτού. 

• Αφαίρεση των σφραγίδων του κελύφουςτου μετρη¬ 
τή και παρεμπόδιση της περιστροφής του δίσκου μέσω 
παρεμβολής ξένου σώματος, 

• Απομόνωση πηνίων τάσεως-εντάσεως. 

• Διακοπή μιας ή δύο εκ των τριών διεγέρσεων σε τρι¬ 
φασικούς μετρητές 

• Ορατή επέμβαση στον μηχανισμό μέτρησης ή τον 
απαριθμητή του μετρητή 

• Παρέμβαση στους ακροδέκτες του μετρητή ή/και 
τοποθέτηση συσκευής βραχυκύκλωσήςτους 

• Ανοικτές επαφές στο κιβώτιο δοκιμών 

• Μονωτικό υλικό στις επαφές του κιβωτίου δοκιμών 

• Διακοπές επαφών στις γέφυρες των μετασχηματι¬ 
στών μέτρησης 

• Σύνδεση ουδετέρου στη γείωση 

• Παρέμβαση στη συνδεσμολογία της μέτρησης 

• Αλλαγή σχέσης μετασχηματιστών έντασης, 

β) Πιθανολογούμενες ρευματοκλοπές 

Ως τέτοιες χαρακτηρίζονται οι περιπτώσεις κατά τις 
οποίες υπάρχουν μεν ευρήματα, ωστόσο αυτά αποτε¬ 
λούν ενδείξεις αλλά όχι αποδείξεις αλλοίωσης της μέ¬ 
τρησης, όπως ενδεικτικά η παραβίαση σφραγίδας του 
κελύφους του μετρητή, ενέργεια για την οποία δεν υπάρ¬ 
χει άλλος λόγος διάπραξης της πέραν της επέμβασης 
στον μετρητή, σε αντίθεση με την κοπή της σφραγίδας 
του κιβωτίου του μετρητή που πιθανώς δικαιολογείται 
λόγω επανοπλισμού του μικρο-αυτόματου διακόπτη, 
τα οποία ευρήματα ενισχύονται και από δυσεξήγητη 

μεταβολή της καταναλωτικής συμπεριφοράς (μείωση 
της κατανάλωσης). 

Η παραβίαση σφραγίδας κιβωτίου μετρητή δεν απο¬ 
τελεί εύρημα ενδεικτικό πιθανολογούμενης ρευματο- 
κλοπής. Στις περιπτώσεις αυτές, εξετάζεται η μετρητική 
διάταξη για τυχόν άλλα ίχνη επέμβασης με σκοπό τη 
ρευματοκλοπή. 

ΚΕΦΑΛΑΙΟ ΔΕΥΤΕΡΟ 

ΔΙΑΠΙΣΤΩΣΗ ΤΗΣ ΡΕΥΜΑΤΟΚΛΟΠΗΣ 

Άρθρο 4 

Τρόποι εντοπισμού των ρευματοκλοπών 

1. Ο εντοπισμός των ρευματοκλοπών συντελείται με 
τους εξής κυρίως τρόπους: 

(α) Μέσω των δελτίων αναφορών των καταμετρητών 
κατά τη λήψη των ενδείξεων τακτικής καταμέτρησης 
(προσωπικό ΔΕΔΔΗΕ ή συνεργαζόμενων εργολάβων κα¬ 
ταμέτρησης) και της διενέργειας ελέγχου από τεχνικό 
προσωπικό του ΔΕΔΔΗΕ στη συνέχεια. 

(β) Μέσω των δελτίων αναφορών των καταμετρητών 
(προσωπικό ΔΕΔΔΗΕ ή συνεργαζόμενων εργολάβων κα¬ 
ταμέτρησης) κατά τις εργασίες έκτακτης λήψης ενδείξε¬ 
ων (αλλαγή χρήστη, αλλαγή προμηθευτή, οικειοθελής 
διακοπή από χρήστη κ.λπ.) και της διενέργειας ελέγχου 
από τεχνικό προσωπικό του ΔΕΔΔΗΕ στη συνέχεια. 

(γ) Μέσω προγραμματισμένου ελέγχου μετρητών 
καθώς και ελέγχου που διενεργείται κατά τη διαδοχή 
χρήστη, ο οποίος διενεργείται από τεχνικό προσωπικό 
του ΔΕΔΔΗΕ. 

(δ) Μέσω στοχευμένων ελέγχων παροχών για ρευ¬ 
ματοκλοπή, οι οποίοι διενεργούνται αποκλειστικά από 
τεχνικό προσωπικό του ΔΕΔΔΗΕ, όταν υπάρχουν πιθα¬ 
νές υπόνοιες ρευματοκλοπής, όπως, ενδεικτικά, στην 
περίπτωση σημαντικών και αιφνίδιων μεταβολών στην 
κατανάλωση χωρίς μεταβολή του χρήστη και γενικά κα¬ 
τόπιν των ελέγχων μετρήσεων που διενεργούνται στο 
πλαίσιο της διαχείρισης μετρήσεων. 

(ε) Μέσω της διενέργειας λοιπών εργασιών συντήρη¬ 
σης ή επέμβασης σε υφιστάμενες παροχές (επανασφρά- 
γιση κιβωτίων μετρητών κ.λπ.), από τεχνικό προσωπικό 
του ΔΕΔΔΗΕ, ή συνεργαζόμενους εργολάβους και της 
διενέργειας ελέγχων στη συνέχεια από τεχνικό προσω¬ 
πικό του ΔΕΔΔΗΕ. 

(στ) Μέσω καταγγελιών από τρίτους καθώς και ενημέ¬ 
ρωσης από Προμηθευτές και της διενέργειας ελέγχων 
στη συνέχεια από τεχνικό προσωπικό του ΔΕΔΔΗΕ. 

(ζ) Μέσω των συμβάντων που καταγράφονται και 
των δεδομένων που συλλέγονται από την τηλεμέτρη- 
ση, προκειμένου για τηλεμετρούμενους ηλεκτρονικούς 
μετρητές και της διενέργειας ελέγχων στη συνέχεια από 
τεχνικό προσωπικό του ΔΕΔΔΗΕ. 

2. Με βάση τα ευρήματα των αυτοψιών και ελέγχων 
που διενεργεί ο ΔΕΔΔΗΕ διακρίνονται οι ακόλουθες πε¬ 
ριπτώσεις: 

Άρθρο 5 

Βασικοί Κανόνες 

1. Οι ενέργειες και οι χειρισμοί του Διαχειριστή του 
Δικτύου κατά τη διαδικασία διαπίστωσης των ρευματο¬ 
κλοπών υπακούουν στις ακόλουθες γενικές αρχές: 


(Α) Αποτελεσματικότητα των χειρισμών, ως προς τον 
εντοπισμό των ρευματοκλοπών αλλά και ως προς την 
προσπάθεια περιορισμού του φαινομένου. Επιτυγχάνε¬ 
ται με τη διατήρηση του πλεονεκτήματος του αιφνιδια¬ 
στικού ελέγχου όλων των παροχών από τεχνικά συνερ¬ 
γεία του ΔΕΔΔΗΕ. 

(Β) Διαφάνεια των ενεργειών. Επιτυγχάνεται με την 
αποτύπωση των ευρημάτων και τη λήψη φωτογραφιών, 
καθώς και την πρόνοια για την αναζήτηση, την ενημέρω¬ 
ση και φυσική παρουσία του καταναλωτή ή εκπροσώπου 
του (εφόσον αυτός παρευρίσκεται στο ακίνητο) πριν την 
έναρξη του ελέγχου καθώς και πριν από οποιαδήποτε 
επέμβαση προς άρση της ρευματοκλοπής (παρέμβαση 
στην μετρητική διάταξη ή αντικατάστασή της), την έγ¬ 
γραφη ενημέρωση του καταναλωτή στη συνέχεια και 
την συλλογή και φύλαξη όλων των αποδεικτικών στοιχεί¬ 
ων. Επίσης με την παρουσία εκπροσώπου ανεξάρτητου 
φορέα που καθορίζεται σύμφωνα με τις διατάξεις του 
Κώδικα Διαχείρισης του Δικτύου κατά τη διάρκεια του 
ελέγχου. 

(Γ) Ίση μεταχείριση των καταναλωτών. Επιτυγχάνεται 
με την τυποποίηση των εγγράφων και των παρεχόμενων 
πληροφοριών, την επικέντρωση στις περιπτώσεις δια¬ 
πιστωμένων ρευματοκλοπών και την κατά το δυνατόν 
οριοθέτηση των τελευταίων, καθώς και με την κοινή σε 
όλες τις περιπτώσεις αλληλουχία ενεργειών. 

Άρθρο 6 

Διαδικασία διαπίστωσης ρευματοκλοπής 

1. Ο ΔΕΔΔΗΕ διενεργεί αιφνιδιαστικό έλεγχο πα¬ 
ροχών είτε στο πλαίσιο σχετικών ερεθισμάτων και 
αναφορών κατά τα προεκτεθέντα (αναφορές για κομ¬ 
μένες σφραγίδες κιβωτίου ή κελύφους μετρητή, ίχνη 
επέμβασης στην μετρητική διάταξη κ.λπ.), είτε στο 
πλαίσιο στοχευμένων ελέγχων με ή χωρίς προϋπάρ- 
χον ερέθισμα, χωρίς προειδοποίηση του καταναλωτή, 
αφού σε πλείστες περιπτώσεις οι παρεμβάσεις είναι 
δυνατόν να αρθούν χωρίς εμφανές και απτό αποτύ¬ 
πωμα και τυχόν εκ των προτέρων ενημέρωση του 
καταναλωτή θα παρείχε το απαιτούμενο προς τούτο 
χρονικό περιθώριο. 

2. Ο έλεγχος διενεργείται από τεχνικό συνεργείο του 
ΔΕΔΔΗΕ στο οποίο συμμετέχουν κατ' ελάχιστον δύο 
άτομα (έμπειροι σε θέματα παροχών τεχνικοί), τα οποία 
φέρουν υπηρεσιακές ταυτότητες. Το συνεργείο του ΔΕΔ¬ 
ΔΗΕ συνοδεύεται από εκπρόσωπο του ανεξάρτητου 
φορέα που καθορίζεται σύμφωνα με τις διατάξεις του 
Κώδικα Διαχείρισης Δικτύου, στον οποίο δεν γνωστοποι¬ 
ούνται εκ των προτέρων τα στοιχεία της εγκατάστασης 
που πρόκειται να ελεγχθεί και του χρήστη αυτής. 

4.0 χρήστης της παροχής, ή άλλος παριστάμενος στο 
ακίνητο ή την εγκατάσταση που εξυπηρετεί η παροχή 
εκπρόσωπος του, αναζητείται και, εφόσον παρίσταται, 
ενημερώνεται περί του επικείμενου ελέγχου της μετρη¬ 
τικής διάταξης, ενώ του ζητείται να επιτρέψει, ως οφείλει, 
την προσπέλαση στον μετρητή, στις περιπτώσεις που 
ο τελευταίος βρίσκεται σε μη απευθείας προσβάσιμο 
σημείο εντός του ακινήτου. 

5. Εφόσον από τα ευρήματα τεκμαίρεται διαπιστωμένη 
ρευματοκλοπή, τα ευρήματα φωτογραφίζονται με κατα¬ 
γραφή ημερομηνίας ενώ καταβάλλεται προσπάθεια να 
παρίστανται κατά τη φωτογράφιση αστυνομικό όργα¬ 
νο, καθώς και ο καταναλωτής ή εκπρόσωπος του, στους 
οποίους και επιδεικνύονται τα ευρήματα της ρευματο- 
κλοπής, πριν από οποιαδήποτε επέμβαση προς άρση 
της. Ο ΔΕΔΔΗΕ οφείλει να συλλέγει και να τηρεί στοιχεία 
προς απόδειξη της προσπάθειας κλήσης αστυνομικού 
οργάνου, σε περίπτωση μη προσέλευσής του. 

Άρθρο 7 

Περιπτώσεις Διακοπής Παροχής 
Ηλεκτροδότησης και αποκατάστασης της 
ορθής λειτουργίας της μετρητικής διάταξης 

1. Με τη διαπίστωση της ρευματοκλοπής, η παροχή 
ηλεκτροδότησης δεν διακόπτεται, εκτός από τις ακό¬ 
λουθες περιπτώσεις που η παροχή διακόπτεται επί 
τόπου: 

(α) Σε όλες τις περιπτώσεις τροφοδότησης από 
το Δίκτυο χωρίς να υπάρχει σύμβαση με προμηθευ¬ 
τή, ανεξαρτήτως της ύπαρξης ή όχι μετρητή, καθώς 
και στις περιπτώσεις που υφίσταται μεν σύμβαση με 
προμηθευτή, η παροχή όμως έχει διακοπεί είτε λόγω 
χρέους είτε για άλλο λόγο (παραβίαση όρου σύμβα¬ 
σης σύνδεσης, μη ανανέωση εργοταξιακής παροχής 
κ.λπ.) και διαπιστώνεται αυθαίρετη επανασύνδεση ή 
καιρευματοκλοπή. 

(β) Στην περίπτωση που ο τρόπος διενέργειας της ρευ¬ 
ματοκλοπής ενέχει κινδύνους είτε για τον διαπράττοντα 
αυτήν, είτε και για παρακείμενους καταναλωτές (η περί¬ 
πτωση της διακοπής της συνέχειας του ουδετέρου και 
της σύνδεσης του στη γείωση) και μέχρι την άρση της 
επικινδυνότητας με αποκατάσταση από πλευράς του 
χρήστη των ορθών συνδέσεων. 

2. Σε όλες τις άλλες περιπτώσεις διαπιστωμένης ρευ¬ 
ματοκλοπής, μετά το πέρας του ελέγχου, το συνεργείο 
του ΔΕΔΔΗΕ αποκαθιστά την ορθή λειτουργία της 
μετρητικής διάταξης, με ή χωρίς αντικατάσταση του 
υφιστάμενου μετρητή, συλλέγει τα αποδεικτικά στοι¬ 
χεία της ρευματοκλοπής (κομμένα καλώδια, πρόσθε¬ 
τες «γέφυρες» ή άλλα ξένα σώματα κ.λπ.) και προβαίνει 
στη σφράγιση των κιβωτίων εντός των οποίων είναι 
τοποθετημένοι οι μετρητές και τα λοιπά στοιχεία της 
μέτρησης, χωρίς διακοπή της ηλεκτροδότησης. Εφόσον 
η αλλοίωση της καταγραφόμενης ενέργειας δεν επήλθε 
ως αποτέλεσμα άμεσης επέμβασης στον μετρητή και 
αυτός διατηρεί την αρτιότητα και λειτουργικότητα του 
(πχ. παράκαμψη του μετρητή, επέμβαση στη συνδε¬ 
σμολογία της μέτρησης, αφαίρεση γεφυροσυνδέσμου 
διέγερσης κ.λπ.), ο μετρητής δεν αντικαθίσταται, ενώ σε 
αντίθετη περίπτωση, δηλ. στην περίπτωση που υπάρ¬ 
χουν εμφανή ίχνη παραβίασης ή και ζημίας του μετρητή, 
αυτός αντικαθίσταται και η παροχή επανηλεκτροδο- 
τείται. Σε κάθε περίπτωση καταγράφεται η τρέχουσα 
ένδειξη του υφιστάμενου μετρητή κατά την χρονική 
στιγμή του ελέγχου. 


Άρθρο 8 

Ενημέρωση του Χρήστη της 

Παροχής για τη διενέργεια ελέγχου 

Συντάσσεται επί τόπου και επιδίδεται στον χρήστη ή 
θυροκολλείται δελτίο επίσκεψης συνεργείου με το οποίο 
ενημερώνεται ο χρήστης για το χρόνο διενέργειας του 
ελέγχου, το πλαίσιο στο οποίο έλαβε χώρα αυτός, την 
έκβαση του (διαπίστωση ρευματοκλοπής, πιθανολογού¬ 
μενη ρευματοκλοπή, ουδέν εύρημα) και τυχόν ενέργειες 
που έπονται. Στο δελτίο αναγράφονται επίσης τα στοι¬ 
χεία της οικείας τοπικής μονάδας του Διαχειριστή Δι¬ 
κτύου (Περιοχή), του συνεργείου που διενήργησε τον 
έλεγχο, του εκπροσώπου του ανεξάρτητου φορέα, του 
αστυνομικού οργάνου και του καταναλωτή ή εκπροσώ¬ 
που του, οι οποίοι παρίσταντο. 

Άρθρο 9 

Φύλαξη των Ευρημάτων της Ρευματοκλοπής 

Το σύνολο των ευρημάτων που συνιστούν αποδεικτικά 
στοιχεία της ρευματοκλοπής, συμπεριλαμβανομένου και 
του μετρητή, εφόσον αφαιρεθεί, φυλάσσονται στα γρα¬ 
φεία της οικείας τοπικής μονάδας του Διαχειριστή του 
Δικτύου (Περιοχή) μέχρις ότου η υπόθεση τελεσιδικήσει. 

Άρθρο 10 

Δελτίο Αναφοράς Ρευματοκλοπής 

Για κάθε περίπτωση διαπιστωμένης ρευματοκλοπής 
συμπληρώνεται το Δελτίο Αναφοράς Ρευματοκλοπής 
(τυποποιημένο έντυπο που εκδίδεται από την σχετική 
μηχανογραφική εφαρμογή που έχει αναπτύξει ο ΔΕΔ¬ 
ΔΗΕ για την παρακολούθηση των υποθέσεων ρευμα¬ 
τοκλοπής σε όλα τους τα στάδια), με βάση τα εκάστοτε 
ευρήματα και υπογράφεται από τους διενεργήσαντες 
τον έλεγχο και τον εντοπισμό τεχνικούς του ΔΕΔΔΗΕ. 

Άρθρο 11 

Γνωστοποίηση των αποτελεσμάτων του 

ελέγχου στον χρήστη 

1. Εντός δύο ημερών από την χρονική στιγμή εντο¬ 
πισμού διαπιστωμένης ρευματοκλοπής και εφόσον η 
ρευματοκλοπή αφορά ηλεκτροδοτούμενο χώρο για 
τον οποίο έχει συναφθεί σύμβαση σύνδεσης, περιλαμ- 
βανομένων των περιπτώσεων αυθαίρετης επανασύν¬ 
δεσης παροχής που έχει απενεργοποιηθεί ή διακοπεί 
λόγω χρέους (παύση εκπροσώπησης) ή για άλλο λόγο 
(π.χ. οικειοθελής διακοπή, παραβίαση όρου σύμβασης 
σύνδεσης, μη ανανέωση εργοταξιακής παροχής κ.λπ.), 
η αρμόδια Περιοχή του ΔΕΔΔΗΕ αποστέλλει προς τον 
καταναλωτή-χρήστη της παροχής στην οποία διαπι¬ 
στώθηκε η ρευματοκλοπή, εφόσον αυτός δύναται να 
ταυτοποιηθεί, τυποποιημένη κατά το γενικό μέρος της, 
επιστολή στην οποία αναφέρονται και του γνωστοποι¬ 
ούνται ειδικότερα τα εξής: 

• Το έναυσμα διενέργειας της αυτοψίας στην εν λόγω 
παροχή, ή, κατά περίπτωση, το γενικότερο πλαίσιο στο 
οποίο εντάσσεται αυτή. 

• Ο χρόνος διενέργειας της αυτοψίας και τα στοιχεία 
της παροχής. 

• Τα ευρήματα της αυτοψίας και το πώς αυτά στοιχει¬ 
οθετούν την διάπραξη ρευματοκλοπής, υπό τύπον ευ¬ 
σύνοπτης τεχνικής έκθεσης. 

• Οι ενέργειες που ανελήφθησαν για την αποκατά¬ 
σταση της ορθής καταγραφής της καταναλισκόμενης 
ηλεκτρικής ενέργειας. 

• Το διαθέσιμο αποδεικτικό υλικό και το σημείο φύ¬ 
λαξης του. 

• Η ένδειξη του μετρητή κατά τη χρονική στιγμή της 
αυτοψίας. 

• Η εκτίμηση της μη καταγραφείσας ενέργειας, η αντι- 
στοίχως εκτιμηθείσα χρονική περίοδος αναφοράς αυτής 
και ο εκτιμώμενος χρόνος έναρξης της ρευματοκλοπής, 
εφόσον είναι διαφορετικός, καθώς και αν στον Χρήστη 
καταλογίζεται η διάπραξη της ρευματοκλοπής. 

• Το καταλογιζόμενο ποσό για τη μη καταγραφείσα 
ενέργεια και για την αποζημίωση του Διαχειριστή του 
Δικτύου έναντι του διαχειριστικού κόστους της ρευμα¬ 
τοκλοπής. 

• Οι τρόποι εξόφλησης της καταλογισθείσας οφειλής, 
περιλαμβανομένης της δυνατότητας ρύθμισης της σε 
δόσεις, και το σχετικό χρονικό περιθώριο για την τακτο¬ 
ποίηση της οφειλής. 

• Το δικαίωμα του Χρήστη να υποβάλλει τεκμηριω¬ 
μένες αντιρρήσεις και σχετικά υποστηρικτικά στοιχεία 
ενώπιον του Διαχειριστή του Δικτύου, σύμφωνα με τα 
οριζόμενα στον Κώδικα Διαχείρισης του Δικτύου. 

• Τα δικαιώματα του Διαχειριστή να προβαίνει σε απε- 
νεργοποίηση της παροχής και να επιβάλει περιορισμούς 
ως προς τη διαδοχή χρηστών, σε περίπτωση μη τακτο¬ 
ποίησης ή/και μη είσπραξης του οφειλόμενου ποσού, 
σύμφωνα με τα οριζόμενα στον Κώδικα Διαχείρισης του 
Δικτύου Διανομής. 

•Το γεγονός ότι η υποχρέωση τακτοποίησης της οφει¬ 
λής εντός του τιθέμενου χρονικού περιθωρίου δεν αί¬ 
ρεται παρά μόνο σε περίπτωση επαναπροσδιορισμού 
του ύψους της, είτε με πρωτοβουλία του Διαχειριστή 
του Δικτύου βάσει νεότερων δεδομένων που πιθανώς 
να προκύψουν, είτε κατόπιν παρέμβασης του Χρήστη, 
πριν η οφειλή καταστεί ληξιπρόθεσμη. 

2. Στην επιστολή της παραγράφου 1 επισυνάπτεται το 
υπογεγραμμένο Δελτίο Αναφοράς Ρευματοκλοπής, οι 
φωτογραφίες των ευρημάτων που την καταδεικνύουν 
και φύλλο αναλυτικού υπολογισμού της μη καταγραφεί- 
σας ενέργειας και των καταλογιζόμενων ποσών. 

3. Η επιστολή αποστέλλεται στον χρήστη με επιστρο¬ 
φή απόδειξης παραλαβής στον αποστολέα και κοινο¬ 
ποιείται ταυτόχρονα στον προμηθευτή που εκπροσωπεί 
την παροχή, εφόσον υπάρχει, και επίσης, για λόγους 
ενημέρωσης, στον συμβαλλόμενο για τη σύνδεση, σε 
περίπτωση που διαφέρει από τον χρήστη και υπάρχουν 
διαθέσιμα στοιχεία επικοινωνίας. Στην περίπτωση που 
στον χρήστη καταλογίζεται η διάπραξη της ρευματο¬ 
κλοπής, η επιστολή κοινοποιείται και στο οικείο αστυ¬ 
νομικό τμήμα (για την πιθανή αυτεπάγγελτη άσκηση 
δίωξης). 


ΚΕΦΑΛΑΙΟ ΤΡΙΤΟ 
ΜΕΘΟΔΟΛΟΓΙΑ ΕΚΤΙΜΗΣΗΣ 
ΤΗΣ ΜΗ ΚΑΤΑΓΡΑΦΕΙΣΑΣ ΕΝΕΡΓΕΙΑΣ 

Άρθρο 12 
Μεθοδολογία 

1. Η μεθοδολογία εκτίμησης της μη καταγραφείσας 
ενέργειας βασίζεται στη συμφωνημένη ισχύ της παροχής 
και στο βαθμό χρησιμοποίησης της από το χρήστη, και 
στον εκτιμώμενο χρόνο διάπραξης της ρευματοκλοπής. 

2. Για τον καθορισμό της χρονικής στιγμής έναρξης 
της ρευματοκλοπής (Τρ) θεωρούνται τα εξής στοιχεία 
και παραδοχές: 

(α) Ως χρονικό σημείο έναρξης της ρευματοκλοπής 
θεωρείται το σημείο από το οποίο εμφανίζεται σταθερά 
αισθητή μείωση της κατανάλωσης στην εν λόγω παροχή. 
Κατά σύμβαση, λαμβάνεται η ημερομηνία έναρξης της 
περιόδου καταμέτρησης εντός της οποίας εμφανίζεται 
η ως άνω μεταβολή. 

(β) Για τον προσδιορισμό του ανωτέρω σημείου εξε¬ 
τάζεται κατ' αρχήν το ιστορικό του τρέχοντος χρήστη, 
από το χρόνο έναρξης χρήσης της παροχής από αυτόν 
έως και το χρόνο του ελέγχου για ρευματοκλοπή. Η 
κατανάλωση της τρέχουσας περιόδου καταμέτρησης 
εκτιμάται βάσει της μέσης ημερήσιας κατανάλωσης από 
την τελευταία καταμέτρηση μέχρι το χρόνο του ελέγχου 
για ρευματοκλοπή, βάσει της ένδειξης του μετρητή κατά 
το χρόνο αυτό. 

(γ) Εφόσον το σημείο έναρξης της ρευματοκλοπής 
τοποθετείται εντός της περιόδου χρήσης της παροχής 
από τον τρέχοντα χρήστη αλλά πέραν της 5ετίας που 
προηγείται του χρόνου ελέγχου για ρευματοκλοπή, η 
εκτίμηση της μη καταγραφείσας ενέργειας περιορίζεται 
στην 5ετία. 

(δ) Στην περίπτωση που από την ιστορικότητα των 
καταναλώσεων του τρέχοντος χρήστη δεν προκύπτει 
εμφανές σημείο καμπής της κατανάλωσης και τα ιστο¬ 
ρικά στοιχεία εμφανίζουν ομαλότητα και κανονικότητα, 
εξετάζεται το ιστορικό κατανάλωσης προηγούμενων 
χρηστών της παροχής και: 

(αα) Αν η έναρξη της ρευματοκλοπής τοποθετείται σε 
χρόνο προγενέστερο της έναρξης χρήσης της παροχής 
από τον τρέχοντα χρήστη, τα στοιχεία της υπόθεσης δεν 
κοινοποιούνται στην οικεία αστυνομική αρχή για πιθανή 
αυτεπάγγελτη άσκηση δίωξης για διάπραξη ρευματο¬ 
κλοπής. 

(ββ) Αν από την εξέταση του ιστορικού καταναλώσεων 
προηγούμενων χρηστών της παροχής δεν προκύπτει 
εμφανές σημείο καμπής της κατανάλωσης, η έναρξη της 
ρευματοκλοπής τοποθετείται κατ' αρχήν ταυτόχρονα με 
την έναρξη χρήσης της εγκατάστασης από τον τρέχοντα 
χρήστη. 

(γγ) Και στις δύο ανωτέρω περιπτώσεις, η εκτίμηση της 
μη καταγραφείσας ενέργειας γίνεται βάσει τυπικών τιμών 
(μέσων όρων) για τον συντελεστή χρησιμοποίησης της 
συμφωνημένης ισχύος (ΣΧΣΙ) και μπορεί να διορθώνε¬ 
ται στη συνέχεια, βάσει νεότερων δεδομένων μέτρησης 
μετά την άρση της ρευματοκλοπής, σύμφωνα με τα γενι¬ 
κώς καθοριζόμενα σχετικά στη συνέχεια του παρόντος. 

3. Η τεκμαρτή κατανάλωση για τη χρονική περίοδο κατά την οποία εκτιμάται ότι λάμβανε χώρα η ρευματοκλοπή 
υπό τον τρέχοντα χρήστη, ήτοι το χρονικό διάστημα Ν, σε ημέρες, από την ημερομηνία εντοπισμού μέχρι το εκτι- 
μώμενο χρονικό σημείο έναρξης της ρευματοκλοπής (Τρ), με άνω όριο τα 5 έτη, υπολογίζεται με βάση τον τύπο: 


Τεκμαρτή κατανάλωση περιόδου Ν =8Υ.ΝΧ.24'><ΣΧΣΙΧ.€θ8φΝ όπου 

δ: η συμφωνημένη ισχύς της παροχής (σε ΚνΑ) 

ΣΧΣΙ: ο συντελεστής χρησιμοποίησης της συμφωνημένης ισχύος 

οοδφΝ: ο μέσος συντελεστής ισχύος της παροχής για την θεωρούμενη περίοδο Ν. 

4. Εφόσον ο εκτιμώμενος χρόνος έναρξης της ρευματοκλοπής (Τρ) τοποθετείται μετά την έναρξη χρήσης της 
παροχής από τον τρέχοντα χρήστη, ο συντελεστής χρησιμοποίησης της συμφωνημένης ισχύος υπολογίζεται με 
βάση τα ιστορικά στοιχεία κατανάλωσης της παροχής υπό τον ως άνω χρήστη από τη σχέση: 

1X2/= Καταγραφείσα κατανάλωση περιόδου Μ όπου: 

Περίοδος Μ: Περίοδος κατανάλωσης Μ ημερών, προ του χρόνου έναρξης της 
ρευματοκλοπής (Τ ρ ) 

οο8φΜ: ο μέσος συντελεστής ισχύος της παροχής για την θεωρούμενη περίοδο Μ. 


5. Προκειμένου ο συντελεστής χρησιμοποίησης της 
συμφωνημένης ισχύος να εκτιμάται κατά τον αντιπρο¬ 
σωπευτικότερο δυνατό τρόπο, η χρονική περίοδος Μ 
λαμβάνεται ίση και αντίστοιχη με την χρονική περίοδο 
Ν, εφόσον η τελευταία υπολείπεται του έτους, άλλως 
η χρονική περίοδος Μ εκτείνεται σε χρονικό διάστημα 
ενός έτους προ της χρονικής στιγμής έναρξης της ρευ¬ 
ματοκλοπής (Τρ), εις τρόπον ώστε να συνεκτιμώνται 
τυχόν εποχιακές διακυμάνσεις στην κατανάλωση αφε¬ 
νός, και να αποτυπώνεται το πλέον πρόσφατο επίπεδο 
της πραγματικής κατανάλωσης αφετέρου (το οποίο 
έτσι εγγενώς θεωρείται αμετάβλητο, δηλ. δεν θεωρείται 
ότι ο καταναλωτής επωφελήθηκε της ρευματοκλοπής 
και με αύξηση της κατανάλωσης του). Εφόσον η περί¬ 
οδος της ρευματοκλοπής υπερβαίνει το 1 έτος και το 
απολειπόμενο του έτους χρονικό τμήμα χαρακτηρίζε¬ 
ται από έντονη εποχικότητα, εξετάζεται η χρήση δύο 
συντελεστών. 

6. Στις περιπτώσεις που τα διαθέσιμα ιστορικά στοιχεία 
κατανάλωσης υπό τον τρέχοντα χρήστη δεν επιτρέπουν 
τον υπολογισμό του συντελεστή χρησιμοποίησης της 
συμφωνημένης ισχύος κατά τα ανωτέρω, όπως επίσης 
στις περιπτώσεις που ο χρόνος έναρξης της ρευματοκλο¬ 
πής τοποθετείται πριν την έναρξη χρήσης της παροχής 
από τον τρέχοντα χρήστη, χρησιμοποιούνται τυπικές 
τιμές (μέσοι όροι) για τον συντελεστή χρησιμοποίησης, 
ανά κατηγορία και χρήση της παροχής. Οι τυπικές τιμές 
υπολογίζονται ανά κατηγορία και τύπο (ΜΤ, ΧΤ<25 ΜΑ, 
25 ΜΑ <ΧΤ < 55 ΜΑ, 85 ΜΑ < ΧΤ < 250 ΜΑ) και χρήση 
(Βιομηχανική, Αγροτική, Εμπορική, Δημόσιο, Οικιακή, 
ΦΟΠ) της παροχής ανά έτος. Η τιμή του συντελεστή 
χρησιμοποίησης της συμφωνημένης ισχύος που εφαρ¬ 
μόζεται για τον υπολογισμό της τεκμαρτής κατανάλωσης 
προσδιορίζεται ως ο σταθμισμένος μέσος όρος των μέ¬ 


σων τιμών των ετών που αντιστοιχούν στη θεωρούμενη 
περίοδο Ν. 

7. Ο συντελεστής ισχύος (εοδεφ) λαμβάνει την τιμή 1 
για παροχές για τις οποίες δεν προβλέπεται μέτρηση αέρ- 
γου ενέργειας και υπολογίζεται κατά περίπτωση, για την 
περίοδο Μ, για παροχές με μέτρηση αέργου ενέργειας. 
Για τον υπολογισμό της τεκμαρτής κατανάλωσης γίνεται 
η παραδοχή εο5φΜ= εοδεφΝ. 

8. Μετά τον υπολογισμό της τεκμαρτής κατανάλω¬ 
σης για την περίοδο της ρευματοκλοπής (Ν ημέρες), 
αφαιρούνται οι καταμετρηθείσες ποσότητες όλων των 
περιόδων καταμέτρησης εντός της περιόδου αυτής, 
καθώς και η ποσότητα που αντιστοιχεί στην περίοδο 
από την τελευταία καταμέτρηση μέχρι την χρονική 
στιγμή διαπίστωσης της ρευματοκλοπής, με βάση την 
ληφθείσα κατά την αυτοψία ένδειξη και η προκύπτου- 
σα διαφορά συνιστά την εκτίμηση της μη καταγραφεί- 
σας ενέργειας. 

9. Η κατά τα ανωτέρω εκτιμώμενη ποσότητα συνιστά 
κατά κανόνα και την τελική εκτίμηση της μη καταγραφεί- 
σας ενέργειας, με εξαίρεση τις περιπτώσεις για τις οποίες 
προκύπτουν στη συνέχεια νέα δεδομένα, η συνεκτίμηση 
των οποίων επιβάλλει εκ νέου υπολογισμό και αναθεώ¬ 
ρηση του ύψους της μη καταγραφείσας ενέργειας, όπως: 

(α) Νεότερα μετρητικά δεδομένα περιόδων μετά την 
άρση της ρευματοκλοπής που υποδεικνύουν σημαντικό 
σφάλμα στις θεωρηθείσες παραμέτρους (χρονική πε¬ 
ρίοδος ρευματοκλοπής, συντελεστής χρησιμοποίησης 
συμφωνημένης ισχύος, συντελεστής ισχύος) κατά τον 
αρχικό υπολογισμό. Ειδικά στις περιπτώσεις που η εκτί¬ 
μηση έχει γίνει βάσει τυπικών τιμών για τον συντελεστή 
χρησιμοποίησης της συμφωνημένης ισχύος, ως σημα¬ 
ντική θεωρείται απόκλιση του παρατηρούμενου μετά 
την άρση της ρευματοκλοπής μέσου ετήσιου ΣΧΣΙ του 

χρήστη, μεγαλύτερη της τυπικής απόκλισης του σχετικού 
δείγματος για την ίδια χρονική περίοδο. 

(β) Πειστικά στοιχεία και πληροφορίες που προσκο¬ 
μίζονται από τον καταναλωτή έως και 3 μήνες μετά την 
αρχική ενημέρωση και μεταβάλλουν τις παραμέτρους 
υπολογισμού (π.χ. αποδεδειγμένη μη χρήση του ακινή¬ 
του ή παύση της δραστηριότητας για μέρος του θεωρη- 
θέντος χρονικού διαστήματος). 

10. Στις περιπτώσεις που εντοπίζεται αυθαίρετη επα¬ 
νασύνδεση σε κομμένες παροχές (απενεργοποίηση ή 
διακοπή λόγω χρέους ή για άλλο λόγο, όπως οικειοθε- 
λής διακοπή, παραβίαση όρου σύμβασης σύνδεσης, 
μη ανανέωση εργοταξιακής παροχής κ.λπ.), με ή χωρίς 
ταυτόχρονη ρευματοκλοπή, για τον υπολογισμό του 
καταλογιζόμενου ποσού χρησιμοποιείται αναλόγως η 
καταγραφείσα ή εκτιμηθείσα ποσότητα ενέργειας, για 
την περίπτωση που η αυθαίρετη επανασύνδεση συνδυ¬ 
άζεται και με ρευματοκλοπή, με έναρξη την ημερομηνία 
αρχικής αποκοπής. 

ΚΕΦΑΛΑΙΟ ΤΕΤΑΡΤΟ ΔΙΑΔΙΚΑΣΙΑ ΕΙΣΠΡΑΞΗΣ 

ΠΟΣΩΝ ΚΑΙ ΛΟΙΠΕΣ ΡΥΘΜΙΣΕΙΣ 

Άρθρο 13 

Βεβαίωση Καταλογιζόμενου Ποσού 

1. Η βεβαίωση του καταλογιζόμενου ποσού γίνεται 
ταυτόχρονα με την επιστολή που αποστέλλεται στον 
χρήστη της παροχής κατά τα προαναφερθέντα. 

2. Στο προς πληρωμή ποσό έναντι της μη καταγρα- 
φείσας ενέργειας (αξία + ΦΠΑ) που γνωστοποιείται στον 
καταναλωτή προστίθενται διακριτά και οι δαπάνες του 
ΔΕΔΔΗΕ για τον εντοπισμό και την εν γένει διαχείριση 
της υπόθεσης (απασχόληση προσωπικού και οχημάτων, 
πιθανή αντικατάσταση μετρητή κ.λπ.). Οι δαπάνες αυτές 
καθορίζονται σύμφωνα με τα οριζόμενα στον Κώδικα 
Διαχείρισης του Δικτύου. 

Άρθρο 14 

Ρύθμιση Οφειλών 

1.0 Διαχειριστής του Δικτύου παρέχει τη δυνατότητα 
ρύθμισης των οφειλών λόγω ρευματοκλοπή ς σε δόσεις. 

2. Οι χρήστες υποχρεούνται στην τακτοποίηση των 
οφειλών, εξοφλώντας ολοσχερώςτο ποσό ή ρυθμίζοντας 
το σε δόσεις, με τους τρόπους που καθορίζει ο Διαχειρι¬ 
στής του Δικτύου και τους οποίους αναρτά στην ιστο¬ 
σελίδα του, εντός διαστήματος είκοσι (20) εργάσιμων 
ημερών από την παραλαβή της ανωτέρω επιστολής. 

3. Ειδικά για τους Ευάλωτους Οικιακούς Πελάτες, όπως 
αυτοί ορίζονται στην κείμενη νομοθεσία, εφαρμόζονται 
οι διατάξεις του άρθρου 34 του Κώδικα Προμήθειας Ηλε¬ 
κτρικής Ενέργειας σε Πελάτες, όσον αφορά στις προθε¬ 
σμίες εξόφλησης, στον καθορισμό των δόσεων και στην 
απενεργοποίηση του μετρητή φορτίου. 

Άρθρο 15 

Υποβολή Αντιρρήσεων 

1. Οι χρήστες έχουν δικαίωμα διατύπωσης τεκμηριω¬ 
μένων αντιρρήσεων ενώπιον του Διαχειριστή του Δικτύ¬ 
ου υποβάλλοντας σχετικά υποστηρικτικά στοιχεία και 
ζητώντας αναθεώρηση των υπολογισμών ή επανεξέταση 


της υπόθεσης συνολικά, έως και τρεις (3) μήνες μετά την 
αρχική ενημέρωση από τον Διαχειριστή του Δικτύου. 

2.0 Διαχειριστής του Δικτύου αξιολογεί τα πρόσθετα 
στοιχεία και αποφαίνεται εντός εύλογου χρόνου, ενημε¬ 
ρώνοντας σχετικά τον Χρήστη. 

3. Σε περίπτωση επαναπροσδιορισμού του ποσού πριν 
τη λήξη της προθεσμίας τακτοποίησης του αρχικά προσ- 
διορισθέντος, το νέο οφειλόμενο ποσό καταβάλλεται/ 
τακτοποιείται εντός της αρχικώς ταχθείσας προθεσμίας 
ή εντός δέκα (10) εργάσιμων ημερών από τη νέα ενη¬ 
μέρωση, το αργότερο. Σε περίπτωση επαναπροσδιορι¬ 
σμού μετά τη λήξη της προθεσμίας και εφόσον η αρχική 
οφειλή έχει τακτοποιηθεί, ο Διαχειριστής προβαίνει σε 
εκκαθάριση της διαφοράς στο ακέραιο. 

4. Σε περίπτωση που γίνεται εκ των υστέρων δεκτό ότι 
δεν υπήρξε ρευματοκλοπή, επιστρέφεται και το ποσό 
που αφορά στην κάλυψη του διαχειριστικού κόστους 
της ρευματοκλοπής.Τα ανωτέρω εφαρμόζονται σε κάθε 
περίπτωση επαναπροσδιορισμού του αρχικώς καταλο- 
γιζόμενου ποσού, με οποιαδήποτε αφορμή λαμβάνει 
χώρα αυτός. 

ΚΕΦΑΛΑΙΟ ΠΕΜΠΤΟ ΕΙΑΙΚΕΣ 

ΠΕΡΙΠΤΩΣΕΙΣ ΕΦΑΡΜΟΓΗΣ ΤΗΣ ΑΙΑΑΙΚΑΣΙΑΣ 

Άρθρο 16 

1. Για τις περιπτώσεις που κατά την αυτοψία υπάρ¬ 
χουν μεν ευρήματα που δημιουργούν βάσιμες υπόνοιες 
πιθανής ρευματοκλοπής (π.χ. κομμένες σφραγίδες κε- 
λύφους μετρητή), τα οποία όμως δεν συνιστούν αδιά¬ 
σειστα τεκμήρια ώστε η ρευματοκλοπή να χαρακτηρι¬ 
στεί ως διαπιστωμένη, ακολουθείται η εξής διαδικασία 
μετά την αυτοψία (ως προς την διαδικασία ελέγχου/ 
αυτοψίας ισχύουν τα αναφερθέντα για τις διαπιστω¬ 
μένες ρευματοκλοπές): 

(α) Συντάσσεται επί τόπου και επιδίδεται στον χρή¬ 
στη ή θυροκολλείται δελτίο επίσκεψης συνεργείου με το 
οποίο ενημερώνεται ο χρήστης για το χρόνο διενέργειας 
του ελέγχου, το πλαίσιο στο οποίο έλαβε χώρα αυτός, 
την έκβαση του (πιθανολογούμενη ρευματοκλοπή) και 
ότι ο μετρητής του θα αντικατασταθεί προκειμένου να 
ελεγχθεί στα εργαστήρια του ΔΕΔΔΗΕ η καλή λειτουρ¬ 
γία του. Στο δελτίο αναγράφονται επίσης τα στοιχεία και 
η ένδειξη του μετρητή, τα στοιχεία της οικείας τοπικής 
μονάδας του Διαχειριστή Δικτύου (Περιοχή), του συνερ¬ 
γείου που διενήργησε τον έλεγχο και του εκπροσώπου 
του ανεξάρτητου φορέα. Καταγράφεται η ένδειξη του 
υφιστάμενου μετρητή και αυτός αντικαθίσταται. 

(β) Εντός δύο ημερών από την χρονική στιγμή εντο¬ 
πισμού πιθανολογούμενης ρευματοκλοπής, η αρμόδια 
Περιοχή του ΔΕΔΔΗΕ αποστέλλει προς τον καταναλωτή- 
χρήστη της παροχής, εφόσον αυτός μπορεί να ταυτοποι- 
ηθεί, τυποποιημένη κατά το γενικό μέρος της επιστολή 
στην οποία περιγράφονται τα ευρήματα της αυτοψίας 
(πιθανά ίχνη παραβίασης κ.λπ.), αναφέρεται η αντικατά¬ 
σταση του μετρητή και η μεταφορά του στα εργαστήρια 
του ΔΕΔΔΗΕ, καθώς και ότι η ακριβής ημερομηνία ελέγ¬ 
χου θα γνωστοποιηθεί με επόμενη επιστολή, ώστε κατά 
τη διάρκεια του ελέγχου να παρίσταται ο ίδιος ή πραγ- 

ματογνώμονας-εκπρόσωπός του. Στην επιστολή αυτή 
δεν γίνεται αναφορά σε ρευματοκλοπή, αλλά σε πιθανή 
μη ορθή καταγραφή της καταναλισκόμενης ενέργειας. 
Παράλληλα διερευνάται το ιστορικό των καταναλώσεων 
της παροχής. 

(γ) Εφόσον κατά τον μετρολογικό έλεγχο στο εργα¬ 
στήριο υπάρξουν ευρήματα που πιστοποιούν την μη 
ορθή καταγραφή και τη διάπραξη ρευματοκλοπής (π.χ. 
επέμβαση στον μαγνήτη πέδησης διακοπή μιας ή δύο 
εκ των τριών διεγέρσεων σε τριφασικούς μετρητές κ.λπ.), 
σε συνδυασμό με μεταβολή στην καταναλωτική συμπε¬ 
ριφορά, η περίπτωση χαρακτηρίζεται ως διαπιστωμένη 
ρευματοκλοπή και ακολουθείται η σχετική διαδικασία 
κατά τα προαναφερθέντα. 

(δ) Εφόσον κατά τον μετρολογικό έλεγχο στο εργα¬ 
στήριο δεν υπάρξουν περαιτέρω ευρήματα, πέραν των 
αρχικών, που να πιστοποιούν τη μη ορθή καταγραφή 
και τη διάπραξη ρευματοκλοπής και η ιστορικότητα των 
καταναλώσεων είναι ομαλή και κινείται σε επίπεδα που 
συνάδουν με την ισχύ και την χρήση της παροχής, χω¬ 
ρίς εμφανή σημεία καμπής και ασυνέχειας, η υπόθεση 
αρχειοθετείται. Σε ειδικές περιπτώσεις για τις οποίες η 
μετέπειτα εξέλιξη των μετρητικών δεδομένων αποκλί¬ 
νει ουσιωδώς έναντι της προ της αντικατάστασης του 
μετρητή χρονικής περιόδου, η υπόθεση θα διερευνάται 
εκ νέου με εφαρμογή της προτεινόμενης στην επόμενη 
παράγραφο διαδικασίας. 

(ε) Εφόσον κατά τον μετρολογικό έλεγχο στο εργα¬ 
στήριο δεν υπάρξουν περαιτέρω ευρήματα, πέραν των 
αρχικών, που να πιστοποιούν τη μη ορθή καταγραφή 
και τη διάπραξη ρευματοκλοπής, αλλά από το ιστορικό 


κατανάλωσης της παροχής εντοπίζεται δυσεξήγητη με¬ 
ταβολή της καταναλωτικής συμπεριφοράς (μείωση της 
κατανάλωσης), ο καταναλωτής καλείται να προσκομίσει 
τυχόν στοιχεία που θα μπορούσαν να δικαιολογήσουν τη 
μείωση αυτή. Εφόσον δεν το πράξει εντός 3 μηνών από 
την ενημέρωση του για το αποτέλεσμα του μετρολογικού 
ελέγχου ή δεν προσκομίσει πειστικά και επαληθεύσιμα 
στοιχεία, η περίπτωση χαρακτηρίζεται ως διαπιστωμένη 
ρευματοκλοπή και ακολουθείται η σχετική διαδικασία 
κατά τα προαναφερθέντα. Η μη ύπαρξη ευρημάτων 
κατά τον εργαστηριακό έλεγχο δεν συνεπάγεται την μη 
διάπραξη ρευματοκλοπής, στις περιπτώσεις που αυτή 
δεν συντελείται με δομική παρέμβαση στον μετρητή. 

(στ) Στις περιπτώσεις που η ρευματοκλοπή δεν συντε- 
λείται κατά συστηματικό και μόνιμο τρόπο αλλά αποσπα¬ 
σματικά (π.χ. με ακανόνιστες σποραδικές επεμβάσεις 
στον αριθμητήρα του μετρητή), με αποτέλεσμα η κατα¬ 
μετρούμενη ποσότητα να είναι άλλοτε ορθή και άλλοτε 
αλλοιωμένη και συνακόλουθη δυσχέρεια εντοπισμού 
του χρονικού σημείου έναρξης της ρευματοκλοπής, κα¬ 
ταλογίζεται κατ' αρχήν μη καταγραφείσα ενέργεια για 
χρονικό διάστημα ενός έτους. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2017 

